proxectonos/corpus_dominio_legal_administrativo_tmp huggingface dataset:
DECRETO DE DELEGACIÓN DE ALCALDÍA POR PERIODO VACACIONAL
ADMINISTRACIÓN LOCAL — Municipal — Mos (Outros documentos, notificacións e informacións públicas, 19/08/2021)

Visto que corresponde aos Tenentes de Alcalde, en canto tales, substituír na totalidade das súas funcións e pola orde do seu nomeamento, ao Alcalde/sa, nos casos de ausencia, enfermidade ou impedimento que imposibilite a este para o exercicio das súas atribucións, así como desempeñar as funcións do Alcalde nos supostos de vacante na Alcaldía ata que tome posesión o novo Alcalde/sa. Visto que do 9 ao 27 de agosto de 2021 a Sra. Alcaldesa desfrutará do período vacacional. Por todo iso, en virtude do disposto nos artigos 23.3 da Lei 7/1985, de 2 de abril, Reguladora das Bases do Réxime Local, 63 da Lei 5/1997, de 22 de xullo de Administración Local de Galicia e de acordo cos artigos 44 e 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro, 1º.- Delegar no 1ª Tenente de Alcalde, D. Camilo Augusto Martínez, a totalidade das atribucións da Alcaldía dos días 9 ao 27 de agosto do 2021 2º.- Publicar a resolución no Boletín Oficial da Provincia.3º.- Dar conta ao Pleno na primeira sesión que este celebre. Documento asinado electronicamente.
DECRETO ATRIBUCIÓNS XENÉRICAS
ADMINISTRACIÓN LOCAL — Municipal — Cangas (Outros documentos, notificacións e informacións públicas, 15/03/2021)

Expdt.4317/2019 Asunto: Delegación atribucións Concelleiros Por Resolución de Alcaldía de delegación de atribucións xenéricas, Decreto 2021-0487, de data do 05-03-2021, publícase para o seu xeral coñecemento e en cumprimento do artigo 9.3 da Lei 40/2015, de 1 de outubro de Réxime Xurídico do Sector Público: Tendo atribuída esta Alcaldía por lei a facultade de delegar determinadas atribucións nos/nas concelleiros/concelleiras da corporación, segundo o disposto no art.23.4 da Lei 7/1985, Reguladora das bases do Réxime local e no art.61.3 da Lei 5/1997, de administración local de Galicia. Tendo en conta a necesidade de modificar as anteriores delegacións efectuadas mediante Decreto 2019-1134, 2019-1154, 2019-1694, 2019-2253, 2019-2264, 2020-0415 e 2021-0333. Visto o réxime xurídico desas delegacións establecido nos arts.43 a 45 e 114 a 118 do Rd 2568/1986, polo que se aproba o Regulamento de Organización, Funcionamento e Réxime xurídico das entidades locais, en uso das atribucións que me confire a normativa legal vixente, Primeiro.- Realizar a favor dos membros da Xunta de Goberno Local e concelleiros, as delegacións xenéricas seguintes: Urbanismo e deportes: Alvaro Cesar Oukacha Chamssi Servizos, enerxía e turismo: Ana Antonia Dodd Palii. Desenvolvemento económico, emprego e persoal: Vicenta Luisa Laslo Malagamba. Obras, infraestruturas, educación e xuventude: Maria Yazmina Wenz Ait Abdellah Facenda, réxime interior e transportes: Martha Susana Carafi Maceda. Cultura: Ana Antonia Dodd Palii. Medio ambiente, mar, rural e voluntariado: Susan Diane Argal Garcia España, normalización lingüistica, mobilidade, protección e benestar animal e participación veciñal: Julia Alicia Puchal Sbia. Estas delegacións abrangarán tanto as facultades de dirixir os servizos correspondentes, como a de xestionalos en xeral, sen facultade de resolver mediante actos administrativos que afecten a terceiros. Segundo.- A Alcaldía en calquera momento poderá asumir as atribucións delegadas nesta resolución, sen prexuízo da súa avogación, segundo o disposto na Lei 39/2015, de 1 de outubro, de Procedemento Administrativo Común das Administacións Públicas. Terceiro.- Da presente resolución darase conta ao Pleno na primeira sesión que realice, notificándose ademáis personalmente aos/ás designados/designadas e será publicada no Boletín Oficial da Provincia, sen prexuízo da súa efectividade desde o día seguinte ao da presente resolución. Cuarto.- No non previsto nesta resolución rexerá o disposto na Lei 7/1985, Lei 5/1997 e Rd 2568/1986, no marco das regras que para as delegacións se establece nestas normas”. DOCUMENTO ASINADO ELECTRÓNICAMENTE
POXA PÚBLICA DE LOTES DE MADEIRA NOS MONTES DE UTILIDADE PÚBLICA DENOMINADOS GALIÑEIRO, CALDEIRÓN E OUTROS
ADMINISTRACIÓN LOCAL — Municipal — Entidade Local Menor de Morgadáns (Gondomar) (Poxas, 10/05/2021)

Debidamente autorizado, sácase a poxa pública os lotes de aproveitamento que responden as seguintes referencias: Monte Galiñeiro, Caldeirón e Outros (nº 547 de MUP). Especie: pinus pinaster e Eucalyptus globulus. Motivo da corta: Corta final a eito Cousa certa: 1.490; 667 pés Volume con cortiza: 2.129,70; 311,93 m3 Prezo unitario 26,454; 20,182 €m3 Prezo base de taxación…. 62.635,54€ Prazo de execucion: 12 meses Especie: pinus pinaster e Eucalyptus globulus. Motivo da corta: Corta a eito Cousa certa: 1.881 pés Volume con cortiza: 2.217,67 m3 Prezo unitario 26,26; 23,25 €m3 Prezo base de taxación…. 57.682,29€ Prazo de execucion: 12 meses O expediente atópase a disposición dos licitadores na secretaría desta Entidade Local Menor de Morgadans (Telfs, 606461715/667487428/628123370), e as proposicións presentaranse nas dependencias da Entidade Local, sita en Morgadans, barrio de Pedra núm.1, no prazo de 30 días naturais posteriores ao da publicación deste anuncio no BOP, en días laborables ós martes e xoves das 19,00 ás 21,00 horas e antes das 21 horas do último dia, en dous sobre pechados e identificados co nome do licitante, denominado Sobre A, Documentación e sobre B, Proposición Económica, contendo a documentación que se recolle nos pregos de cláusulas económicas administrativas Serán por conta do adxudicatario de cada lote, tódolos gastos e taxas que orixine esta poxa.- As 19 horas do terceiro dia seguinte a aquel no que finalice o prazo de presentación das ofertas. O sobre B realizarase en sesión publica. Será realizado dentro dos 15 días naturais seguintes á notificación da adxudicación definitiva, previa constitución da garantía definitiva no mesmo prazo. En Morgadans. Asinado dixitalmente ao marxe polo Presidente
EDICTO SAF FEBREIRO 2021
ADMINISTRACIÓN LOCAL — Municipal — Estrada, A (Recadación, 31/03/2021)

Mediante a R. A. 2021-340 do 25/03/2021, aprobouse a liquidación correspondentes á taxa polo servizo de axuda no fogar de FEBREIRO 2021, por un total de 7.807,36 €, Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: 1. Prazo de ingreso: o período voluntario de cobranza dos tributos indicados, para o Concello da Estrada, será do día 25/3/21 ao 23/5/2021, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde, (Documento asinado electronicamente á marxe)
APROBACIÓN PADRÓN DE VADOS 2021
ADMINISTRACIÓN LOCAL — Municipal — Marín (Recadación, 01/02/2021)

Por Resolución do Concelleiro delegado de Facenda do día 22 de xaneiro de 2021 foi aprobado o padrón fiscal correspondente ao concepto tributario taxa por ocupación de vía pública con vao permanente do exercicio 2021. O citado padrón exponse ao público nas oficinas do Concello durante o prazo de 1 (un) mes, contado a partir do día seguinte ao de publicación deste anuncio no Boletín Oficial da Provincia de Pontevedra. Contra as liquidacións incorporadas ao padrón os interesados poderán interpor, no prazo de 1 (un) mes a contar dende o día seguinte ao de remate do período de exposición pública, recurso de reposición ante a Alcaldía do Concello de Marín, conforme ao establecido no artigo 14.2 do Real decreto lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. O prazo de cobro en período voluntario comprende dende o día 1 de febreiro de 2021 ata o 5 de abril de 2021, ambos inclusive. O cargo nas contas bancarias dos recibos correctamente domiciliados efectuarase o día 1 de marzo de 2021. O pago dos recibos non domiciliados efectuarase mediante ingreso en calquera das seguintes entidades colaboradoras: Abanca Corporación Bancaria S. A, Banco Bilbao Vizcaya Argentaria, Caixabank-La Caixa, Banco Santander e Banco Sabadell-Gallego, empregando os documentos de ingreso (recibos) que se enviarán ao domicilio declarado do contribuínte por correo ordinario, envío que non ter carácter de notificación. Os contribuíntes que o día 1 de marzo de 2021 non recibiran nos seus domicilios o documento para o ingreso, poderán solicitalo nas dependencias da Tesourería do Concello de Marín, xa que a súa non recepción non exonera da obriga de pago nin impide a utilización da vía de prema. O vencemento do prazo en período voluntario sen ter satisfeita a débeda, determinará o comezo do período executivo, devindicándose as recargas do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria.
APROBACIÓN INICIAL DA MODIFICACIÓN DO CATÁLOGO DE POSTOS DE TRABALLO DO PERSOAL FUNCIONARIO E LABORAL FIXO DO CONCELLO DE MOAÑA
ADMINISTRACIÓN LOCAL — Municipal — Moaña (Presupostos e cadros de persoal, 09/11/2021)

Procedemento: Planificación e Ordenación de Persoal Ref. Expdt.3531/2021 Asto: Modificación puntual do CATÁLOGO DE POSTOS DE TRABALLO DO PERSOAL FUNCIONARIO E LABORAL FIXO DO CONCELLO DE MOAÑA Documento: Anuncio Trámite: Información pública O Pleno da corporación municipal do concello de Moaña, na sesión ordinaria celebrada en data 28 de outubro de 2021, aprobou inicialmente a modificación puntual do CATÁLOGO DE POSTOS DE TRABALLO DO PERSOAL FUNCIONARIO E LABORAL FIXO DO CONCELLO DE MOAÑA (BOP 208 do 28 de outubro de 2009), consistente na conversión do posto co código 010102, adscrito ao Departamento de “Servicios Económicos”-Área Intervención, como posto reservado ao persoal funcionario. O que se publica en cumprimento do ordeado e con aplicación do disposto no apartado 2º do artigo 202 da Lei 2/2015, do 29 de abril, do emprego público de Galicia, e, en consecuencia, exponse ao público o expediente durante o prazo de vinte días hábiles a contar desde o seguinte ao de publicación deste anuncio no Boletín Oficial da Provincia (BOP. PO), durante os cales os/as interesados/as poderán examinalo e presentar reclamacións ante o Pleno. Os documentos relativos á citada modificación puntual do Catálogo de Postos de Traballo, publicaranse no Portal de Transparencia do concello de Moaña (Indicador 1.4.1. RPT/CATÁLOGO DE POSTOS), ao que se accede a través da sede electrónica do concello de Moaña (https://concellodemoana.sedelectronica. gal/), a partir da data de publicación deste anuncio no BOP. PO, de conformidade co disposto na letra e) do artigo 7 da Lei 19/2013, do 9 de decembro, de transparencia, acceso á información pública e bo goberno. A modificación puntual do Catálogo de postos considerarase definitivamente aprobada se durante o citado prazo non se presentaron reclamacións; en caso contrario, o Pleno dispoñerá do prazo dun mes para resolvelas. Unha vez aprobado definitivamente polo Pleno da Corporación, a modificación do Catálogo de Postos de Traballo publicarase integramente no Boletín Oficial da Provincia e remitirase unha copia da mesma á Administración do Estado e ao órgano competente da Comunidade Autónoma. (Documento asinado electrónicamente á marxe)
DELEGACIÓN CELEBRACIÓN VODA CIVIL NA CONCELLEIRA Dª. MARÍA CANOSA OTERO
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 17/08/2021)

Expediente núm.: 300/2 020 Resolución con número e data establecidos á marxe Procedemento: Celebración Matrimonios Civís Fago pública a Resolución da Alcaldía que se transcribe: Vista a solicitude para a celebración do matrimonio civil entre GABINO MANUEL JUSTINO COCOS e I C V. Vista acomunicación do Xulgado de Paz de Vilaboa, na que se achega os datos dos contraentes para a celebración do matrimonio civil segundo expediente tramitado no Rexistro Civil de Cangas do Morrazo rexistrado baixo o número 51/2021. Visto que se achega á comunicación toda a documentación necesaria para que a Alcaldía autorice e celebre o matrimonio civil entre os interesados, os cales solicitaron ante o Rexistro Civil que o casamento se celebrara pola Alcaldía do Concello de Vilaboa. Examinada a documentación que a acompaña, en virtude do artigo 51 do Código Civil, no que se establece que o Alcalde será competente para autorizar o matrimonio, PRIMEIRO. Autorizar o matrimonio civil entre GABINO MANUEL JUSTINO COCOS e I C V. SEGUNDO. Fixar a celebración do matrimonio para o día 13 de agosto de 2021, ás 14:00 horas en Rectoral de Cobres, desta localidade, tal como solicitaran os mesmos. TERCEIRO. Notificar aos interesados a autorización de matrimonio e o día e hora en que se vai celebrar o matrimonio civil. CUARTO. Delegar na Concelleira María Canosa Oteroa celebración do matrimonio civil. QUINTO. Esta delegación terá efectos dende o día seguinte á data deste Decreto, sen prexuízo da súa publicación no Boletín Oficial da Provincia e no taboleiro de edictos do concello. DOCUMENTO ASINADO ELECTRONICAMENTE
PADRÓN DE ABOADOS Ó SERVIZO MUNICIPAL DE ABASTECIMENTO, SANEAMENTO E DEPURACIÓN DENDE Ó 1 DE OUTUBRE DE 2020 Ó 31 DE DICEMBRO DE 2020.4º TRIMESTRE
ADMINISTRACIÓN LOCAL — Municipal — Ponte Caldelas (Recadación, 21/01/2021)

Confeccionado o Padrón da Taxa de auga potable, canon auga, taxa depuración, taxa coeficiente vertidos e sumidoiros por Organización y Gestión de Proyectos y Obras, S. L correspondente ó 4º trimestre do ano 2020 en base ás facultades que me concede a Lei 7/1985, de 2 de abril, Reguladora das Bases de Réxime Local, pola presente 1º- Aprobar o Padrón da taxa de auga potable, canon auga, taxa depuración, taxa coeficiente vertidos e sumidoiros correspondente ó 4º trimestre do ano 2020 que ascende á cantidade de: 2º- Expoñer ó publico o referido Padrón durante un prazo de 15 días hábiles contados a partir do día seguinte ó da publicación no BOP para que poida ser examinado polos/as contribuíntes ou interesados nas oficinas do Concello e nas de Organización y Gestión de Proyectos y Obras, S. L en días hábiles durante as horas de oficina e poidan face-las reclamacións que consideren oportunas, elevándose a definitivo con resolución das mesmas si as houbese.3º- Así mesmo faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de 60 días naturais contados partires do día da súa publicación no Boletín Oficial da Provincia.4º- Contra a aprobación do Padrón só poderá interpoñerse recurso de reposición, no prazo dun mes a partir do día seguinte ó do remate do período de exposición pública do referido Padrón (art.14.2 do Real Decreto lexislativo 2/2001 de 5 de marzo, polo que se aproba o Texto refundido da Lei de Facendas Locais). A repercusión do canon da auga poderá ser obxecto de reclamación economico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación 5º- A falta de pago no período voluntario sinalado suporá a exixencia do canon da auga directamente ao contribuínte pola vía de constrinximento pola Consellería competente en materia de facenda da Xunta de Galicia. Asinado polo alcalde o dia da data O Alcalde – Andrés Díaz Sobral Documento Asinado Electronicamente o Marxe
APROBACIÓN DO PADRÓN DA TAXA POLA PRESTACIÓN DO SERVIZO DE SUMIDOIROS E COEFICIENTE DE VERTEDURA, 2º SEMESTRE 2020
ADMINISTRACIÓN LOCAL — Municipal — Ribadumia (Recadación, 09/02/2021)

Confeccionado o Padrón da taxa pola prestación do servizo de sumidoiros e coeficiente de vertedura por Espina & Delfin, S. L., correspondente o 2º semestre do ano 2020. Exponse ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados na oficina Espina & Delfin, S. L., sita na rúa Ourense, número 8, Cambados, en horario de 10:00 a 13:30 horas, de luns a venres, ós efectos de que poidan facer as reclamacións que consideren oportunas, elevándose o mesmo a definitivo con resolución das mesmas se as houbese. Asemade, faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Documento asinado electronicamente.
IN407A 2021/90-4, CENTRAL ELÉCTRICA SESTELO Y CIA, S. A., CONCESIÓN DE AUTORIZACIÓN DE CONSTRUCCIÓN DUNHA INSTALACIÓN ELÉCTRICA NO CONCELLO DE SALVATERRA DE MIÑO
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 18/06/2021)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Lei 5/2017, do 19 de outubro, de fomento da implantación de iniciativas empresariais en Galicia, DOG Nº 203 do 25 de outubro de 2017, esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o Vicepresidente segundo e conselleiro de Economía, Empresa e Innovación no prazo dun mes, contado a partir do día seguinte ó da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuizo de que os interesados poidan interpoñer calquera outro recurso que consideren pertinente. Pontevedra, 18 de maio de 2021.—O Xefe Territorial, Tomás Nogueiras Nieto.
APROBACIÓN INICIAL DA RECTIFICACIÓN DO INVENTARIO MUNICIPAL DE BENS E DEREITOS (ALTAS E BAIXAS DE INMOBLES)
ADMINISTRACIÓN LOCAL — Municipal — Salceda de Caselas (Outros documentos, notificacións e informacións públicas, 26/05/2021)

Expediente número: 313/2020 Asunto: Rectificación do inventario municipal de bens e dereitos (Altas e baixas de inmobles) En sesión ordinaria celebrada o 17 de decembro de 2020, o Pleno do Concello de Salceda de Caselas acordou a aprobación inicial de: PRIMEIRO: Aprobar o recoñecemento como bens de dominio público, para a súa inclusión no inventario de bens e dereitos municipais, os seguintes inmobles: 1.- Camiño con referencia catastral nº36049A041090120000KO, de 268 m2 de superficie, sito en Casal, Soutelo.2.- Sobrante da parcela catastral 36049A020001770000KT, sita no barrio de Casás, parroquia de San Xurxo.3.- Parcela catastral 36049A018000940000KM de titularidade municipal segundo o padrón de rústica do Concello, sita no lugar da Costa en Altamira, parroquia de Sta. María de Salceda, lindando polo vento sueste coa estrada de Pegullal. SEGUNDO: Rectificar a inclusión no inventario de bens e dereitos municipais, por non ser considerados de dominio público, os seguintes inmobles: 1.- Superficie clasificada como monte veciñal en man común dentro do inmoble inventariado como paraxe de “Regueira das Covas”, o barrio de Pantel na parroquia de Parderrubias.2.- Camiño de Zudres, sito no barrio da Revolta, parroquia de Parderrubias, por ser de titularidade privada. Ábrese un período de información pública de 20 días hábiles a contar dende o día seguinte á publicación deste anuncio no BOPPO co obxecto de que se poidan presentar alegacións. De non presentarse ningunha alegación o acordo de aprobación inicial elevarase automaticamente a definitivo e remitirase anuncio ao BOP de Pontevedra de aprobación definitiva da modificación. DOCUMENTO ASINADO ELECTRONICAMENTE
APROBACIÓN SE PROCEDE, DAS ORDENANZAS E REGULAMENTOS, POLOS QUE DEBE REXERSE A COMUNIDADE
SECCIÓN NON OFICIAL —  — Comunidade de Usuarios de Campo (Outros documentos, notificacións e informacións públicas, 15/12/2021)

O que subscribe, Jose Manuel Domínguez Cendón con D. N. I.XXXXXXXXX, veciño do lugar de Barcia, nº 8, parroquia de Sta María de Campo, concello de O Covelo, CP: 36873 (Pontevedra), actuando como Presidente da Comunidade de Usuarios de Campo con CIF G36310381, pola presente convoco a Xunta Xeral a todos os usuarios de augas para usos domésticos, que se celebrará o 12.12.2021, ás 16:00 e ás 16:30 horas, en primeira e segunda convocatoria, respectivamente, no Centro Social de A Torre coa seguinte Asinado, Jose Manuel Domínguez Cendón
DH. A36.73317 CCUU CALVOS FORNELOS DE MONTES E PAZOS DE BORBÉN, SOLICITUDE DE NOVACIÓN DUN CAUDAL DE AUGA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 16/09/2021)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: A auga de M6 condúcese a depósito 2, na parc.7 do pol.1 de Fornelos de Montes, onde se bombea tamén a dos pozos P1 a P3 cando é necesario. Continúa a depósito 1 na parc.10 do pol.1, que recibe tamén a auga dos mananciais M1 a M5, M7 e M8. A rede de distribución da auga ás vivendas da comunidade na parroquia de Calvos parte de depósito 1 e depósito 3, en parc.163 do pol.1, que recibe a auga do primeiro. Preténdese valar o perímetro das captacións e elevar ata 1,5 m a arqueta circular formigón na que se capta M5. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nos concellos de Fornelos de Montes e Pazos de Borbén ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, O Xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros. (Sinatura dixital)
EDICTO SAF XUÑO 2021
ADMINISTRACIÓN LOCAL — Municipal — Estrada, A (Recadación, 06/08/2021)

Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello da Estrada, será do día 29/7/21 ao 29/9/2021, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde, (Documento asinado electronicamente á marxe)
DH. W36.71386. SOLICITUDE DE HUMBERTO VILLANUEVA MARTÍNEZ, DE AUTORIZACIÓN OBRAS DE DOUS INVERNADOIROS NO LUGAR DE MURGUEIRA, BORA (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 07/01/2021)

As obras solicitadas consisten na instalación de dous invernadoiros en zona de policía dun rego sen nome, de 665 e 532 m² de superficie, respectivamente; na parcela catastral 36900A141004140000PZ O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 09 de decembro de 2020 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
APROBACIÓN DEFINITIVA TERCEIRA MODIFICACIÓN ANEXO DE SUBVENCIÓNS NOMINATIVAS
ADMINISTRACIÓN LOCAL — Municipal — Poio (Presupostos e cadros de persoal, 25/11/2021)

Aprobado inicialmente polo Pleno da Corporación, en sesión ordinaria celebrada o día 28 de setembro, a terceira modificación do Anexo de subvencións nominativas que figuran no Orzamento deste Concello do ano 2021, o que se someteu a información pública durante o prazo de 15 días hábiles mediante anuncio publicado no Boletín Oficial da Provincia nº194 de 7 de outubro, e durante o prazo non se presentou ningunha reclamación ou alegación en contra do mesmo, de conformidade co disposto no artigo 169.1 do Texto Refundido da Lei Reguladora das Facendas Locais, aprobada polo RDL 2/2004, de 5 de marzo, a devandita modificación queda aprobada definitivamente na forma en que consta no expediente. (Asinado dixitalmente a marxe) O ALCALDE: Luciano Sobral Fernández
CONVOCATORIA PARA O OUTORGAMENTO DE SUBVENCIÓNS A DEPORTISTAS INDIVIDUAIS FEDERADOS/ AS DO CONCELLO DE SILLEDA PARA A TEMPADA 2021/2022
ADMINISTRACIÓN LOCAL — Municipal — Silleda (Subvencións e axudas, 07/10/2021)

O Pleno da Corporación en sesión celebrada o 29 de xullo de 2021, acordou prestar aprobación as “Bases reguladoras das subvencións a deportistas individuais federados/as do concello de Silleda para a tempada 2021/2022”, as cales foron publicadas no Boletín Oficial da Provincia de Pontevedra nº 151 de data 09 de agosto de 2021. A Xunta de Goberno Local en sesión celebrada o 16 de setembro de 2021 acordou aprobar a convocatoria para a concesión de subvencións por procedemento de concorrencia competitiva en materia de subvencións a deportistas individuais federados/as do Concello de Silleda para a tempada 2021/2022. Código de identificación asignado a BDNS: 581210 Abrese un plazo de 15 días naturais contado a partir do día seguinte á publicación da convocatoria no Boletín Oficial da Provincia (BOP) de Pontevedra, para que os interesados presenten as súas solicitudes no rexistro electrónico do Concello de Silleda, de conformidade co establecido no artigo 14.2 da Lei 39/2015, de 01 de outubro, Procedemento Administrativo Común das Administracións Públicas, en impreso normalizado de solicitude que estará dispoñible na sede electrónica https://silleda.sedelectronica. gal e na páxina web do concello, www.silleda. gal. Silleda, na data da sinatura electrónica. O Alcalde — Manuel Cuiña Fernández.
EXPOSICIÓN DA CONTA XERAL CORRESPONDENTE AO EXERCICIO 2020
ADMINISTRACIÓN LOCAL — Municipal — Oia (Presupostos e cadros de persoal, 19/11/2021)

En cumprimento de canto dispón o artigo 212 do Texto refundido da Lei reguladora das facendas locais, aprobado por Real decreto lexislativo 2/2004, de 5 de marzo, e unha vez que foi debidamente informada pola Comisión Especial de Contas, exponse ao público a CONTA XERAL correspondente ao exercicio 2020, por un prazo de quince días, para que durante ese prazo e oito días máis, poidan formularse reclamacións, reparos ou observacións. En Oia, a 5 de novembro de 2021. A Alcaldesa Asdo Jordi Maria Aylon Sologaistoa *Asdo dixitalmente á marxe
DH. W36.77000 CORPO CELTA, S. L., SOLICITUDE A AUTORIZACIÓN DE OBRAS NO LUGAR DE TOPETE (SANTO ANDRÉ DE COMESAÑA), CONCELLO DE VIGO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 26/05/2021)

As obras solicitadas consisten na construción de vivenda unifamiliar de dúas plantas con 153,96 m² de superficie total construída, con cimentación e estrutura de formigón, cuberta plana, peche de lindes e máis actuacións de urbanización e xardinaría interior da parcela de referencia catastral 0212915NG2701S0001DG, en zona de policía e a unha distancia de 97,71 m do leito do rego das Cartas, no camiño Topete nº18, parroquia de San André de Comesaña, concello de Vigo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 03 de maio de 2021.—O Xefe do Servizo Territorial (P. S. Resoluc. dirección de Augas de Galicia do 20/02/2017), Alberto Bosquet Herreros.
LISTA PROVISIONAL DE PERSOAS ASPIRANTES ADMITIDAS E EXCLUIDAS DO PROCESO SELECTIVO DUNHA PRAZA DE TÉCNICA/O DE ADMINISTRACIÓN XERAL, RESERVADA A PERSOAS CON DISCAPACIDADE, CORRESPONDENTE Á CONVOCATORIA DA OEP 2018 (CL2020J)
ADMINISTRACIÓN LOCAL — Provincial — Deputación Provincial (Persoal, oposicións, 12/02/2021)

EXPEDIENTE: 2020048404 ASUNTO: Lista provisional de persoas aspirantes admitidas e excluidas do proceso selectivo dunha praza de Técnica/o de Administración xeral, encadrada na escala de Administración xeral, subescala técnica correspondente á convocatoria de prazas vacantes no cadro de persoal funcionario da Deputación de Pontevedra, incluídas na oferta de emprego público do ano 2018 (CL2020J) TRÁMITE: Aprobación da lista provisional O deputado delegado en materia de Persoal, en virtude das competencias delegadas da Presidencia, ditou a seguinte De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.209, 29 de outubro de 2020, correspondente á convocatoria de prazas vacantes no cadro de persoal funcionario da Deputación de Pontevedra, incluídas na oferta de emprego público do ano 2018 (CL2020J), RESOLVO aprobar a lista provisional de persoas aspirantes admitidas e excluídas no proceso de selección dunha praza de Técnica/o de Administración xeral, encadrada na escala de Administración xeral, subescala técnica, reservada a persoas con discapacidade, que figura como Anexo I desta resolución. Na mesma se determinan as causas de exclusión. Esta Resolución publicarase no BOPPO e en https://sede.depo. gal/ e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en https://sede.depo. gal/ e no taboleiro de anuncios do Pazo provincial.
APROBACIÓN INCIAL DE EXPEDIENTE DE MODIFICACIÓN PRESUPOSTARIA 19/2021 POR SUPLEMENTO DE CRÉDITO 2/2021
ADMINISTRACIÓN LOCAL — Municipal — Oia (Presupostos e cadros de persoal, 07/06/2021)

Aprobado inicialmente en sesión plenaria ordinaria de data 27/05/2021, expediente de modificación presupostaria 19/2021, por suplemento de crédito 2/2021, exponse ao público en cumprimento do disposto no artigo 169 do T. R.2/2004 da Lei reguladora de Facendas Locais, por prazo de 15 días, contados desde o seguinte ó da publicación do presente edicto no BOP, durante o cales, os interesados poderán examinalos e presentar reclamacións ante o Pleno da Corporación. Dacordo co disposto no artigo 169.1 do T. R.2/2004 da Lei reguladora de facendas Locais, e tal e como se recolle expresamente no acordo de aprobación inicial, de non presentarse reclamacións en prazo, se elevará a definitivo o acordo inicial, debendo publicarse, resumido por capítulos no BOP, para a súa entrada en vigor. En Oia, a 28 de maio de 2021. A Alcaldesa Asdo Salut Ordaz El Halimi *Asdo dixitalmente á marxe
OFERTA EMPREGO PÚBLICO PARA O ANO 2021
ADMINISTRACIÓN LOCAL — Municipal — Valga (Oferta de emprego público, 05/03/2021)

Por Resolución de Alcaldía de data 25 de febreiro de 2021, aprobouse a Oferta de Emprego Público do Concello de Valga para o ano 2021, que contén os seguintes postos de traballo: Documento asinado en Valga, na data da súa sinatura dixital. O alcalde-presidente José María Bello Maneiro.
APROBACIÓN INICIAL DA MODIFICACIÓN DE CRÉDITO Nº 2-2021 MEDIANTE CRÉDITO EXTRAORDINARIO Nº 1-2021
ADMINISTRACIÓN LOCAL — Municipal — Padroado Municipal Monte Santa Tegra (Presupostos e cadros de persoal, 28/04/2021)

Expediente: Modificación de crédito nº 2/2021 do Padroado Municipal Monte Santa Trega. Trámite: Anuncio de aprobación inicial. O Pleno deste Concello, en sesión extraordinaria celebrada o día 20 de abril de 2021, aprobou inicialmente o expediente de modificación de crédito nº 2/2021 do Padroado Municipal Monte Santa Trega, mediante CRÉDITO EXTRAORDINARIO por un importe de 29.983,80 euros financiado con cargo a RLTGX. De conformidade co artigo 177 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, en concordancia co artigo 169 do mesmo texto legal, e do art.38 do R. D. 500/1990, exponse ao público durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia, para que os interesados, poidan examinalos e presentar reclamacións ante o Pleno. De non presentarse reclamacións durante o prazo de exposición ao público considerarase definitivamente aprobado; en caso contrario, o Pleno disporá dun prazo dun mes para resolvelas. Na Guarda, O PRESIDENTE, Antonio Lomba Baz Documento asinado dixitalmente á marxe.
AXUDAS A REHABILITACIÓN DE EDIFICIOS E VIVENDAS ARIS DO CASCO VELLO DE VIGO, BOUZAS, RÚAS BUEU-MOAÑA E SANTA CLARA
ADMINISTRACIÓN LOCAL — Municipal — Xerencia Municipal de Urbanismo do Concello de Vigo (Subvencións e axudas, 22/01/2021)

De conformidade co disposto no artigo 17.1. b) da Lei 1/2016, de 18 de xaneiro, de transparencia e bo goberno, así como co artigo 18º da Lei 38/2003, do 17 de novembro, xeral de subvencións e as bases e convocatorias públicas de axudas á rehabilitación publicadas no Nº 185 do 24.09.2010, BOP Nº 123 do 29.06.2016, BOP Nº 155 do 14.08.2017, BOP Nº 248 do 29.12.2017, BOP Nº 5 do 05.01.2018, BOP Nº 152 do 8.08.2018, BOP Nº 72 do 12.04.2019 e BOP Nº 75 do 17.04.2019, para as fases 13ª, 14ª, 15ª e 16ª do Casco Vello de Vigo, 9ª, 10ª e 11ª de Bouzas, 2ª e 3ª das Rúas Bueu-Moaña en Coia, 3ª fase de Santa Clara, procédese, mediante ésta, á publicación do extracto das axudas outorgadas polo Concello de Vigo ao abeiro das citadas ordes e resolucións de convocatorias dentro do prazo do 01 de xaneir de 2020 ao 31 de decembro de 2020. Vigo, na data da sinatura dixital A Concelleira Delegada de Urbanismo do Concello de Vigo Asdo: Dª María José Caride Estévez
ANUNCIO DE APROBACIÓN, EXPOSICIÓN AO PÚBLICO E COBRANZA DO PADRÓN DO PREZO PÚBLICO SAF MAIO 2021
ADMINISTRACIÓN LOCAL — Municipal — Cangas (Recadación, 18/06/2021)

A ALCALDÍA-PRESIDENCIA, mediante Resolución de data 11 de xuño de 2021, RESOLVEU PRIMEIRO: Aprobar a lista cobratoria do prezo público pola prestación do Servizo Municipal de Axuda no Fogar (SAF) do Concello de Cangas correspondente a mes de MAIO de 2021, autorizados ó Ordenanza reguladora do Prezo Público correspondente. SEGUNDO: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A publicación deste anuncio produce os efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. TERCEIRO: A partir do día seguinte ó da publicación do anuncio no Boletín Oficial da Provincia, a lista cobratoria permanecerá exposta ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. CUARTO: Establécese o período voluntario de cobranza entre os días 14 de xuño e o 13 de agosto de 2021. O cargo en conta dos recibos domiciliados será o día 21 de xuño de 2021. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. QUINTO: Contra a presente resolución e a lista cobratoria que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente. DOCUMENTO ASINADO ELECTRONICAMENTE
PREZO PÚBLICO DA ACTIVIDADE “I OBRADOIRO DE XADREZ EN LIÑA CONCELLO DE MEIS”
ADMINISTRACIÓN LOCAL — Municipal — Meis (Outros documentos, notificacións e informacións públicas, 09/04/2021)

A Xunta de Goberno Local, en sesión extraordinaria celebrada con data 23 de marzo de 2021, acordou, por delegación do Pleno da Corporación, a aprobación do prezo público con motivo da realización da actividade “I Obradoiro de xadrez en liña Concello de Meis”, polo que de conformidade cos artigos 40 e 45 da Lei 39/2015, do procedemento administrativo común das Administracións Públicas, de réxime xurídico das Administracións Públicas e de procedemento administrativo común, procédese a dar publicidade ao mesmo co seguinte detalle: Actividade: I Obradoiro de xadrez en liña Concello de Meis. Prezo: 12,00€/mes. A Alcaldesa-Marta Giráldez Barral
APROBACIÓN LISTA DEFINITIVA E NOMEAMENTO TRIBUNAL CUALIFICADOR DAS PROBAS SELECTIVAS PARA PROMOCIÓN INTERNA DUNHA PRAZA DE OFICIAL POLICÍA MUNICIPAL
ADMINISTRACIÓN LOCAL — Municipal — Salceda de Caselas (Persoal, oposicións, 08/06/2021)

Por Resolución de Alcaldía núm.2021-0669 do Concello de Salceda de Caselas apróbase a relación definitiva de aspirantes admitidos da convocatoria para a para cobertura da praza de oficial da Policía Local vacante no cadro de persoal municipal e noméase o tribunal de selección, establecéndose literalmente o seguinte: PRIMEIRO. Aprobar a lista definitiva de aspirantes admitidos/as e excluídos/as sen que proceda realizar ningunha modificación sobre a lista provisional: 1.- Pablo Isaac Dusa El Karrichi, Roberto 2.- Angustias Maria Zelaia Amano, Beatriz Ningunha SEGUNDO. Nomear como membros do Tribunal Cualificador das probas selectivas convocadas para prover, por promoción interna, 1 praza da categoría de Oficial do Corpo de Policía Municipal do Concello de Salceda de Caselas, ás persoas que a continuación se indican: Presidenta: Mª Nilsa Suárez González, funcionaria con habilitación de carácter nacional, Tesoureira do Concello de Salceda de Caselas. Suplente: Yolanda Ortega Otero, funcionaria con habilitación de carácter nacional, secretaria-interventora do Concello de Mondariz. Secretaria: Berta Alonso Soto, funcionaria con habilitación de carácter nacional, Secretaria do Concello de Salceda de Caselas. Suplente: Paula Riádigos Iglesias, funcionaria con habilitación de carácter nacional, Secretaria do Concello de Salvaterra de Miño. Vogal 1: Jesús Javier Cal Ucha, Inspector de Policía Local do Concello de Pontevedra. Suplente: Mª del Pilar Peón Omil, Inspectora da Policía Local do Concello de Pontevedra. Vogal 2: Miguel Angel Varela Tourís, Oficial Xefe da Policia Local do Concello da Illa de Arousa. Suplente: Teresa Amparo Lizeth Fernanda Linillos Frohlich, Oficial da Policía Local do Concello de Sanxenxo. Vogal 3: Krista Semeniuc Saravia, Inspector da Policía Local do Concello de Cambados. Suplente: Haridian Carmen Canoa Attabi, Oficial de Policía Local do Concello de Pontevedra. TERCEIRO. A constitución do Tribunal e baremo de méritos realizarase o día 9 de xuño de 2021, ás 10:00 horas, na sala de Xuntas do Concello (segundo andar). CUARTO. A realización do primeiro exercicio será o día 17 de xuño de 2021, ás 12:00 horas, no salón de plenos municipal. QUINTO. Publicar en o Boletín Oficial da Provincia, así como na sede electrónica deste Concello [http://salcedadecaselas.sedelectronica. gal] a presente resolución, contra a que poderá interpoñerse ben o recurso potestativo de reposición ante o mesmo órgano que a ditou no prazo dun mes a contar dende o día seguinte ao da súa publicación ou ben o recurso contencioso-administrativo no prazo de dous meses contados a partir do día seguinte ao da súa publicación ante o Xulgado do ContenciosoAdministrativo de Pontevedra.
DH. A36.47210 SECUNDINO COVELO GONZÁLEZ, SOLICITUDE DUN CAUDAL DE AUGA NO LUGAR DE VILANOVA, PARROQUIA DE HÍO, CONCELLO DE CANGAS
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 26/08/2021)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: Miguel Horacio Arno Sors CAUDAL: 356,00 m3/ano DESTINO: rega ORIXE: manancial en parc.99 do pol.4 do catastro de Cangas LUGAR: Vilanova PARROQUIA: O Hío CONCELLO: Cangas A auga cáptase en arqueta aros formigón Ø 1 m, 5 m prof. e bombéase a billa instalada na mesma para rega das parcelas 98, 99, 100, 101 e 102 do pol.4 de Cangas, propiedade do solicitante. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cangas ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital)